মহালয়ার দিন খাস কলকাতায় চলল গুলি, কী কারণে এই ঘটনা?

কলকাতা: মহালয়ার দিন চারু মার্কেটে চলল গুলি। উৎসবের মরশুমে ফের শুটআউট। চারু মার্কেটে জিমের মধ্যে গুলি। জিমের মালিককে লক্ষ্য করে দুই রাউন্ড গুলি চালায় দুস্কৃতীরা। পরিকল্পনা করে হামলা , দাবি স্থানীয়দের। প্রত্যক্ষদর্শীরা জানিয়েছে, মাথায় হেলমেট পরণে রেনকোট পরা ২ জন গুলি চালিয়ে চম্পট দেয়। জনবহুল এলাকায় গুলি চালানোর ঘটনায় ছড়িয়ে পড়েছে ব্যপক চাঞ্চল্য।

আজ মহালয়া। পিতৃপক্ষের অবসান ঘটে আজ দেবীপক্ষের সূচনা। আর সেইদিনই খাস কলকাতায় পরপর চলল গুলি। জনবহুল এলাকায় এই ধরনের ঘটনায় ব্যাপক চাঞ্চল্য। যদিও, কারণ ঘিরে ধোঁয়াশা। ঘটনাস্থলে বিশাল পুলিশ বাহিনী। জানা গিয়েছে, চারু মার্কেটে জিমের মধ্যেই চলে গুলি। জিমের মালিককে লক্ষ্য করে ২ রাউন্ড গুলি চালায় দুস্কৃতীরা। হেলমেট ও রেন কোট পরে জিমে চড়াও হয় ২ দুষ্কৃতী।

আরও পড়ুন: আজ মহালয়া, পিতৃপক্ষের অবসানে ঘাটে ঘাটে চলছে তর্পণ

এদিকে সঙ্গে সঙ্গে খবর দেওয়া হয় চারু মার্কেট থানায়। পুলিশ ঘটনাস্থলে গিয়ে গোটা বিষয়টা খতিয়ে দেখে। শুরু করা হয়েছে তদন্ত। কিন্তু কেন এই গুলি? নেপথ্যে লুকিয়ে থাকা কারণের খোঁজে পুলিশ। গোটা ঘটনায় স্বাভাবিকভাবেই আতঙ্কিত জিমের মালিক। দিও বরাতজোরে প্রাণে বেঁচে গিয়েছেন তিনি। তবে উৎসবের মরশুমে জনবহুল এলাকায় এই ঘটনাকে কেন্দ্র করে ব্যাপক চাঞ্চল্য।